И двата варианта имат своите предимства, но изборът на един или друг вид измивно съоръжение е строго индивидуален. Измивните колони са по-луксозното и дълготрайно решение, но те са приложими единствено в салони с достатъчно свободна площ. Мивката, от своя страна е чудесна алтернатива, защото е по-компактна, а в някои случаи и лесно преместваема – на колелца. Цената ѝ е много по-ниска, а при някои модели е добавен резервоар за мръсната вода, което спестява нуждата от свързване към канализационната система.